CELEX: 
Language: el
Date: 2011-09-27 00:00:00
Title: 2011/561/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα VII — Επιτροπή των Περιφερειών#Ψήφισμα του Ευρωπαϊκού Κοινοβουλίου, της 10ης Μαΐου 2011 , που περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα VII — Επιτροπή των Περιφερειών

27.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 250/101
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα VII — Επιτροπή των Περιφερειών
   (2011/561/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),
            
         
               —
            
            
               έχοντας υπόψη τους οριστικούς ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010) 963 — C7-0217/2010] (2),
            
         
               —
            
            
               έχοντας υπόψη την ετήσια έκθεση της Επιτροπής των Περιφερειών προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2009,
            
         
               —
            
            
               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2009, συνοδευόμενη από τις απαντήσεις των θεσμικών οργάνων (3),
            
         
               —
            
            
               έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 287 της συνθήκης για τη λειτουργία της Ευρωπαϊκής Ένωσης (4),
            
         
               —
            
            
               έχοντας υπόψη το άρθρο 272 παράγραφος 10, τα άρθρα 274, 275 και 276 της συνθήκης ΕΚ, το άρθρο 314 παράγραφος 10, καθώς και τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5) και ιδίως τα άρθρα 50, 86, 145, 146 και 147,
            
         
               —
            
            
               έχοντας υπόψη το άρθρο 77 και το παράρτημα VI του Κανονισμού του,
            
         
               —
            
            
               έχοντας υπόψη την έκθεση της Επιτροπής Ελέγχου του Προϋπολογισμού (A7-0139/2011),
            
         
               1.
            
            
               χορηγεί απαλλαγή στον γενικό γραμματέα της Επιτροπής των Περιφερειών για την εκτέλεση του προϋπολογισμού της Επιτροπής των Περιφερειών για το οικονομικό έτος 2009·
            
         
               2.
            
            
               εκθέτει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Jerzy BUZEK
      
      
         
            Ο Γενικός Γραμματέας
         
         Klaus WELLE
      
   
   
      (1)  ΕΕ L 69 της 13.3.2009.
   
      (2)  ΕΕ C 308 της 12.11.2010, σ. 1.
   
      (3)  ΕΕ C 303 της 9.11.2010, σ. 1.
   
      (4)  ΕΕ C 308 της 12.11.2010, σ. 129.
   
      (5)  ΕΕ L 248 της 16.9.2002, σ. 1.
   
      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2011
      που περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα VII — Επιτροπή των Περιφερειών
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      
                  —
               
               
                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),
               
            
                  —
               
               
                  έχοντας υπόψη τους οριστικούς ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010) 963 — C7-0217/2010] (2),
               
            
                  —
               
               
                  έχοντας υπόψη την ετήσια έκθεση της Επιτροπής των Περιφερειών προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2009,
               
            
                  —
               
               
                  έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2009, συνοδευόμενη από τις απαντήσεις των θεσμικών οργάνων (3),
               
            
                  —
               
               
                  έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων που παρέχεται από το Ελεγκτικό Συνέδριο σύμφωνα με το άρθρο 287 της συνθήκης για τη λειτουργία της Ευρωπαϊκής Ένωσης (4),
               
            
                  —
               
               
                  έχοντας υπόψη το άρθρο 272 παράγραφος 10, τα άρθρα 274, 275 και 276 της συνθήκης ΕΚ, το άρθρο 314 παράγραφος 10, καθώς και τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
               
            
                  —
               
               
                  έχοντας υπόψη το άρθρο 77 και το παράρτημα VI του κανονισμού του,
               
            
                  —
               
               
                  έχοντας υπόψη την έκθεση της Επιτροπής Ελέγχου του Προϋπολογισμού (A7-0139/2011),
               
            
                  1.
               
               
                  σημειώνει ότι, το 2009, η Επιτροπή των Περιφερειών (ΕτΠ) είχε στη διάθεσή της πιστώσεις ανάληψης υποχρεώσεων συνολικού ύψους 88 000 000 ευρώ (93 000 000 ευρώ το 2008), με ποσοστό απορρόφησης 98,37 %, δηλαδή υψηλότερο του μέσου όρου των υπόλοιπων οργάνων (97,69 %)·
               
            
                  2.
               
               
                  σημειώνει ότι το Ελεγκτικό Συνέδριο στην ετήσια έκθεσή του ανέφερε ότι από τον έλεγχο δεν προέκυψε καμία σημαντική παρατήρηση όσον αφορά την ΕτΠ·
               
            
                  3.
               
               
                  σημειώνει ότι η ΕτΠ έλαβε και άλλες 10 θέσεις το 2009 (και άλλες 4 το 2010)· επιδοκιμάζει την έγκριση της ρύθμισης για το ελαστικό ωράριο, η οποία τέθηκε σε ισχύ την 1η Ιανουαρίου 2011 · σημειώνει τις προσπάθειες της ΕτΠ για διερεύνηση των δυνατοτήτων τηλεργασίας· επισημαίνει επίσης τη σημαντική αύξηση του προϋπολογισμού της ΕτΠ για κατάρτιση (έως 12 % σε σύγκριση με το 2008) και την αύξηση του αριθμού των μαθημάτων κατάρτισης, με στροφή προς πιο στοχοθετημένα μαθήματα σκοπός των οποίων είναι η ενίσχυση της γνώσης σε συγκεκριμένο τομέα·
               
            
                  4.
               
               
                  σημειώνει με ικανοποίηση ότι το 2009 η ΕτΠ εκσυγχρόνισε το εργαλείο της για την ανάλυση-παρακολούθηση του προϋπολογισμού («BudgetWatch»), με το οποίο παρέχονται πιο σφαιρικές πληροφορίες για τον προϋπολογισμό της ΕτΠ, διευκολύνεται η εκτέλεση των δημοσιονομικών πόρων της ΕτΠ και εντοπίζονται οι τομείς που απαιτούν προσοχή από πλευράς διαχείρισης·
               
            
                  5.
               
               
                  σημειώνει με ικανοποίηση ότι, σύμφωνα με τα σχόλια της ΕτΠ σε απάντησή της στο ψήφισμα του Κοινοβουλίου της 5ης Μαΐου 2010 σχετικά με την απαλλαγή για το οικονομικό έτος 2008 (6), η συμφωνία διοικητικής συνεργασίας ανάμεσα στην ΕτΠ και την Ευρωπαϊκή Οικονομική και Κοινωνική Επιτροπή (ΕΟΚΕ) για την περίοδο 2008 έως 2014 εκτελείται επαρκώς και επισημαίνει ότι προς το παρόν δεν έχουν εντοπισθεί άλλες ανάγκες για τη βελτίωση των πρακτικών πτυχών, οι δε επιτροπές εξακολουθούν να δείχνουν ιδιαίτερη προσοχή στη διατήρηση υψηλού επιπέδου εναρμόνισης, πράγμα το οποίο εξασφαλίζεται από τη διάρθρωση διακυβέρνησης της συμφωνίας διοικητικής συνεργασίας· καλεί την ΕτΠ και την ΕΟΚΕ να ανακοινώσουν κατά πόσον ο διαχωρισμός που προκύπτει από τη συμφωνία αυτή δεν είχε επιπτώσεις στον προϋπολογισμό και να γνωστοποιήσουν στην αρμόδια για την απαλλαγή αρχή τα αποτελέσματα της ενδιάμεσης εξέτασης της συμφωνίας, που έχει προβλεφθεί για το 2011·
               
            
                  6.
               
               
                  επισημαίνει τις προσπάθειες στον τομέα της διοργανικής συνεργασίας, συγκεκριμένα, τη συνεχιζόμενη καθιέρωση του συστήματος διαχείρισης του προσωπικού Sysper2, και τις διεξαγόμενες σχετικές προετοιμασίες·
               
            
                  7.
               
               
                  σημειώνει ότι η υπηρεσία εσωτερικού ελέγχου (IAS) διενήργησε ελέγχους σχετικά με την επάρκεια των συστημάτων δημοσιονομικού προγραμματισμού (που ολοκληρώθηκαν το 2009), το συμβατό της υπό εξέλιξη δημιουργίας δικαιωμάτων, την παρακολούθηση των εξόδων αποστολής, τις μελέτες και τις συμβουλές εμπειρογνωμόνων και τον δεύτερο έλεγχο της εφαρμογής των προτύπων εσωτερικού ελέγχου και της επάρκειας των χρηματοοικονομικών κυκλωμάτων· επισημαίνει ότι, σε ό,τι αφορά το τελευταίο θέμα, μολονότι πρόκειται για τον δεύτερο έλεγχο, ο δείκτης αποτελεσμάτων (δηλαδή, αριθμός συστάσεων που εφαρμόσθηκαν εντός δωδεκαμήνου) παραμένει χαμηλός· σημειώνει επίσης ότι δεν πραγματοποιήθηκε η προγραμματισμένη μελέτη για την ποιότητα της λειτουργίας της IAS·
               
            
                  8.
               
               
                  επαναλαμβάνει τη θέση του ότι, για λόγους διαφάνειας, οι δηλώσεις οικονομικών συμφερόντων των μελών όλων των θεσμικών οργάνων της Ένωσης θα πρέπει να είναι προσβάσιμες στο Διαδίκτυο μέσω δημόσιου μητρώου· υπενθυμίζει στην ΕτΠ το αίτημά του να δηλώνουν τα μέλη της ΕτΠ τα οικονομικά τους συμφέροντα, γνωστοποιώντας πληροφορίες σχετικά με δηλωτέες επαγγελματικές δραστηριότητες και επ’ αμοιβή θέσεις ή δραστηριότητες· επισημαίνει με ικανοποίηση την απάντηση της ΕτΠ επί του θέματος και, ιδίως, την επιστολή του προέδρου της ΕτΠ, της 11ης Φεβρουαρίου 2011 · ζητεί από την ΕτΠ να επανεξετάσει το ζήτημα αυτό στην Ετήσια Έκθεση Δραστηριοτήτων της·
               
            
                  9.
               
               
                  συγχαίρει την ΕτΠ για τη σταθερή υψηλή ποιότητα της ετήσιας έκθεσης δραστηριοτήτων της και εκφράζει την ικανοποίησή του διότι συμπεριλήφθηκε στην έκθεση η συνέχεια που δόθηκε στις προηγούμενες αποφάσεις απαλλαγής του Κοινοβουλίου·
               
            
                  10.
               
               
                  καλεί την Επιτροπή των Περιφερειών να προβεί επειγόντως εντός του 2011 σε συνολική επανεξέταση των δαπανών σε όλους τους τομείς δραστηριότητας για να διασφαλίσει ότι όλες οι δαπάνες είναι αποδοτικές, προκειμένου να εντοπισθούν δυνατότητες εξοικονόμησης, πράγμα που θα μείωνε την πίεση που υφίσταται ο προϋπολογισμός την περίοδο αυτή λιτότητας.
               
            
         (1)  ΕΕ L 69 της 13.3.2009.
      
         (2)  ΕΕ C 308 της 12.11.2010, σ. 1.
      
         (3)  ΕΕ C 303 της 9.11.2010, σ. 1.
      
         (4)  ΕΕ C 308 της 12.11.2010, σ. 129.
      
         (5)  ΕΕ L 248 της 16.9.2002, σ. 1.
      
         (6)  ΕΕ L 252 της 25.9.2010, σ. 98.